

 **ประกาศองค์การบริหารส่วนตำบลสระโพนทอง**

เรื่อง มาตรการการเปิดโอกาสให้ภาคประชาชนหรือผู้มีส่วนได้ส่วนเสีย

มีส่วนร่วมในการดำเนินงานของหน่วยงาน

- - - - - - - - - - - - - - - - - -

 ตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2560 หมวด 6 แนวนโยบาย

แห่งรัฐ มาตรา 65 บัญญัติว่า รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืนตามหลักธรรมาภิบาล เพื่อใช้เป็นกรอบในการจัดทำแผนต่างๆ ให้สอดคล้องและบูรณาการกัน เพื่อให้เกิดเป็นพลังผลักดันร่วมกันสู่เป้าหมายดังกล่าว ประกอบกับพระราชบัญญัติระเบียบบริหารราชการแผ่นดิน (ฉบับที่ 5) พ.ศ.2545 มาตรา 3/1 วรรคสาม บัญญัติว่า ในการปฏิบัติหน้าที่ของส่วนราชการ ต้องใช้วิธีการบริหารกิจการบ้านเมืองที่ดีโดยเฉพาะอย่างยิ่งให้คำนึงถึงความรับผิดชอบของผู้ปฏิบัติงาน การมีส่วนร่วมของประชาชน การเปิดเผยข้อมูล การติดตามตรวจสอบและผลการปฏิบัติงาน นั้น

 เพื่อเป็นการเปิดโอกาสให้ประชาชนผู้รับบริการและผู้มีส่วนได้ส่วนเสียมีส่วนร่วมในการดำเนินงานขององค์การบริหารส่วนตำบลจึงได้กำหนดมาตรการการเปิดโอกาสให้ภาคประชาชนหรือผู้มีส่วนได้ส่วนเสียมีส่วนร่วมในการดำเนินงานขององค์การบริหารส่วนตำบล ดังนี้

 1. ให้มีการเผยแพร่ข้อมูลการดำเนินงานตามอำนาจหน้าที่ของหน่วยงานผ่านทางเว็บไซต์ของหน่วยงาน หรือเว็บไซต์องค์การบริหารส่วนตำบล (www.sraponthong.go.th) หรือช่องทางอื่นๆ ต่อสาธารณะ เพื่อให้ผู้รับบริการและผู้มีส่วนได้ส่วนเสียทราบ รวมทั้งเปิดโอกาสให้เข้ามามีส่วนร่วมในการปรับปรุงและพัฒนาการดำเนินงานของหน่วยงาน

 2. ให้มีผู้รับผิดชอบจัดทำช่องทางในการรับฟังความคิดเห็น ข้อเสนอแนะ และข้อร้องเรียนของผู้รับบริการและผู้มีส่วนได้ส่วนเสีย ที่มีต่อการพัฒนาและดำเนินงานของหน่วยงาน เช่น โทรศัพท์ เว็บไซต์ จดหมาย กล่องรับฟังความคิดเห็น กิจกรรมต่างๆ เป็นต้น

 3. ให้มีผู้รับผิดชอบ (เจ้าของเรื่อง) ศึกษา วิเคราะห์ ระบบ รูปแบบ และผลการดำเนินงานโดยให้ผู้รับบริการและผู้มีส่วนได้ส่วนเสียเข้ามามีส่วนร่วมตามความเหมาะสมของบริบทในการดำเนินงานนั้นๆ เพื่อปรับปรุงและพัฒนาการดำเนินงานของหน่วยงานให้มีประสิทธิภาพ โปร่งใส และเป็นที่ยอมรับมากยิ่งขึ้น

 4. ให้มีการประมินความพึงพอใจของผู้รับบริการและผู้ที่มีส่วนได้ส่วนเสีย และนำผลการประเมินความพึงพอใจมาปรับปรุงการทำงานให้ดีขึ้น

 5. การดำเนินกิจกรรมหรือโครงการที่เป็นนโยบายสำคัญ ภารกิจที่สำคัญ หรือโครงการที่มีวงเงินดำเนินการมูลค่าเกินกว่า 10 ล้านบาท ต้องให้ภาคประชานหรือภาคเอกชนเข้ามามีส่วนร่วมในการดำเนินงาน

 จึงประกาศมาให้ทราบและถือปฏิบัติอย่างเคร่งครัด

 ประกาศ ณ วันที่ 12 เดือน มกราคม พ.ศ. ๒๕64

 (ลงชื่อ)............... ..............................

 (นางบุญน้อม ฦาชา) นายกองค์การบริหารส่วนตำบลสระโพนทอง